KOMISIJOS SPRENDIMAS
2004 m. liepos 7 d.
dėl turkiškosios Kipro dalies prekybos rūmų įgaliojimo, remiantis Tarybos reglamento (EB) Nr. 866/2004 4 straipsnio 5 dalimi
(pranešta dokumentu Nr. K(2004) 2583)
(autentiškas tik tekstas graity kalba)
(2004/604/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 866/2004 (1) , ypač į jo 4 straipsnio 5 dalį,
kadangi:
(1)
Pagal Tarybos reglamento (EB) Nr. 866/2004 4 straipsnio 5 dalį prie prekių, atvežamų iš teritorijos dalių, kuriose Kipro Respublikos Vyriausybė nevykdo veiksmingos kontrolės, į teritorijos dalis, kuriose vykdoma tokia kontrolė, yra pridedamas turkiškosios Kipro dalies prekybos rūmų, kuriuos tinkamai įgaliojo Komisija, pritariant Kipro Respublikos Vyriausybei, išduotas lydraštis.
(2)
Todėl tuo tikslu reikia tinkamai įgalioti turkiškosios Kipro dalies prekybos rūmus.
(3)
Kipro Respublikos Vyriausybė pritarė šiam įgaliojimui,
PRIĖMĖ ŠĮ SPRENDIMĄ:
1 straipsnis
Turkiškosios Kipro dalies prekybos rūmai yra įgaliojami išduoti lydraščius, kaip nustatyta Reglamento (EB) Nr. 866/2004 4 straipsnio 5 dalyje.
Pavyzdinis lydraštis yra pateiktas Komisijos reglamento (EB) Nr. 1480/2004 (2) I priede.
2 straipsnis
Sprendimas skirtas Kipro Respublikai.
Priimta Briuselyje, 2004 m. liepos 7 d.